Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: 1990. évi C. törvény (a továbbiakban: Htv.) 30. § (1) bekezdés b) pontja szerint adókötelezettség terhelte
Paragraph Index: 3913

1990. évi C. törvény (a továbbiakban: Htv.) 30. § (1) bekezdés b) pontja szerint adókötelezettség terhelte a magánszemély üdülésre alkalmas épületét, ha az nem minõsült lakásnak. Az adó alapja az építmény hasznos alapterülete, az adó mértékének felsõ határa az épület után évente 900 Ft/m2. Az Ör. kifogásolt 6. § b) pontja az építmény után fizetendõ idegenforgalmi adó mértékét 1200 Ft/m2-ben állapította meg. Az indítványozó bíró szerint az építményalapú idegenforgalmi adó törvényben megállapított mértékét a képviselõ-testület nem emelhette, nem indexálhatta volna, mert erre a Htv. 6. § c) pontja nem adott felhatalmazást. Ezért a bíró kezdeményezte, hogy az Alkotmánybíróság az Ör. 6. § b) pontja jogszabályba ütközését, ezáltal az Alkotmány 44/A. § (2) bekezdésének sérelmét állapítsa meg, és mondja ki, hogy ez a rendelkezés jelen ügyben nem alkalmazható. A rendelkezés megsemmisítését a hatályon kívül helyezésre tekintettel nem indítványozta. II.

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes